Om u eie Internet teenwoordigheid te vestig is so maklik as om 'n domein naam te bekom.
In die lewe van vandag is dit waarskynlik ook die eerste stap in die rigting van elke nuwe onderneming. 'n Eie domein naam verseker ook die toekoms en integriteit van u handelsmerk.
Of dit .co.za, .com, of wat u ook al verkies is, ek kan die naam namens u registreer.
U is welkom om my te skakel sodat ons u behoeftes kan bespreek.
Indien die behoefte bestaan om jou eie 'Cloud Server' te gebruik, kan ek daarmee help.
Meeste van die 'hosting' pakette wat ek aanbied sluit epos fasiliteite in.
Die diens is baie aanpasbaar deurdat meer as een adres geskep kan word, en die limiet op die grootte van 'n epos en die spasie wat dit opneem onderhandelbaar is. Buitengewone versoeke mag teen 'n premie beskikbaar wees.
Die eposadres sal wees jounaam@joudomein.co.za en is nie dieselfde as 'n Gmail rekening nie.
Persoonlik is ek baie gerieflik met die eMClient sagteware vir gebruik op jou rekenaar vir eposse. Jy sal dit ook binnekort direk van my kan aankoop. In die tussentyd is jy welkom om my te vra hoe en waar jy dit kan bekom.
Webblad Ontwerp en Ontwikkeling
Kom ons wees maar eerlik. Die gesig van jou onderneming in nie meer die stem oor die telefoon, of die meisie by die ontvangs toonbank nie. Jou besigheid word deesdae be-oordeel deur hoe jou webblad lyk en of dit aan die kyker se verwagtinge voldoen.
Of 'n besigheid 'n webblad nodig het is lank reeds nie meer 'n agument nie. Die argument nou is of jou webblad vir jou werk.
Maar daar is meer. Voldoen dit aan die vereistes van Google en ander soekenjins? Kan die kyker dit op sy selfoon sien (en gebruik!!).
Ek doen moeite om seker te maak dat die webtuistes wat ek skep, aan jou behoeftes voldoen.
JOU BESTAANDE WEBTUISTE
Indien jou huidige webblad nie aan jou verwagtinge voldoen nie, is daar waarskynlik heelwat wat daaraan gedoen kan word. Jou webtuiste hoef nie slegs 'n uitgawe te wees nie, dit kan ook 'n bate wees wat vir jou werk.
Sou jy belangstel, lewer ek graag my eerlike opinie van jou webtuiste, asook gratis advies, sonder enige verpligting, om die effektiwiteit van jou bestaande webblad te verbeter.
My verslag mag kommentaar en/of aanbevelings insluit ten opsigte van die volgende belangrike komponente van 'n suksesvolle webblad:
• Wat Google graag wil sien.
My opinie en kwotasie om jou bestaande webblad te verander is gratis. Kontak my gerus.
Om op die Internet handel te dryf is nie net algemeen nie, in die veranderende wêreld van vandag het dit byna 'n noodsaaklikheid geword.
Ek skep winkels spesifiek na u behoeftes. Daarna laai ek die eerste voorraad items as voorbeeld en staan u personeel by met die oplaai van al die ander voorraad. Nadat alles getoets is koppel ek die betaalwyse aan u bankrekening.
Of die winkel aan die publiek verkoop en of u slegs bestellings van verspreiders ontvang, of altwee, u funksie is basies beperk tot die versending van produkte. Tensy spesifiek opgestel sal elke bestelling betaal wees teen die tyd dat u daarvan kennis kry.
Praat met my. Dit is baie makliker om so winkel te bedryf as wat u verwag het.
Ons is almal nou reeds bewus dat 'n webblad nie net kan bly soos dit is nie. Daar is gereeld die behoefte om inhoud te verander, op te dateer, foute reg te stel en meer.
As veranderinge aangebring moet word aan webtuistes wat deur my ontwikkel is, is dit so eenvoudig as dat jy my vra en dit word gedoen.
Normaal vra ek 'n nominale fooi per gebeurtenis. In sommige gevalle het webblaaie gereelde opdatering nodig en vir diesulkes bied ek 'n basiese bystands ooreenkoms aan. Dit is basies 'n geval van jy betaal my 'n enkelbedrag per jaar en in ruil doen ek 'n onbeperkte aantal veranderings.
Meer besonderhede van wat ek doen, of nie doen nie, in terme van die ooreenkoms, is hier te sien.
Daar is minstens 3 faktore wat in aanmerking geneem word wanneer na sekuriteit van 'n webblad verwys word.
Die Veiligheid van u Webblad
Hoe moeilik (of maklik) is dit vir kuber-krakers om jou webblad aan te val?
Dit is algemeen bekend dat sekere (en veral baie gewilde) platforms wat gebruik word vir die ontwikkeling van webtuistes uiters kwesbaar is vir aanvalle deur kuberkrakers.
Ek gebruik nie sodanige toepassings nie. Ek beveel ook sterk aan dat as jou huidige webblad in hierdie kategorie val, jy moet oorweeg om iets daaraan te doen.
Skakel my gerus, my advies is gratis.
Die Opneem van Sensitiewe Inligting
As webblad ontwerpers bou ons sekere vlakke van sekuriteit in elke webblad waar nodig, soos bv. SSL sertifisering - 'n vorm van data enkriptering.
Die primere doel van die gebruik van 'n SSL (Secure Socket Layers) sertifikaat is om 'n veiliger verbinding te skep tussen die rekenaar van die gebruiker en die rekenaar waar die webblad gehou word. Dit bied ook aan kliënte meer gemoedsrus sou daar van hulle verwag word om sensitiewe of persoonlike inligting, soos kredietkaart inligting te voorsien.
Sodra iemand 'n webtuiste besoek, vertoon sy rekenaar die vlak van sekuriteit van toepassing op daardie webblad. Indien die rekenaar aantoon dat 'n webblad nie veilig is nie ("not secure" is die boodskap wat vertoon word) kan dit 'n voornemende kliënt afskrik nog voordat hy na die webblad gekyk het.
Ons kan help om dit reg te stel. Skakel gerus.
Dit is baie onwaarskynlik dat enigiemand die sosiale media sal gebruik om iets by jou te koop.
Tog gebruik feitlik almal die sosiale media om inligting te bekom.
Om deel te wees van hierdie poel van inligting wat deur sosiale media versprei word moet jy 'n aktiewe deelnemer wees.
Daar is verskeie verskillende sosiale media platforms, elkeen met sy eie geur, styl en gebruikers. Jou tipe besigheid en/of jou teikenmark sal bepaal watter platform(s) jy moet oorweeg.
Waar jou webblad hoofsaaklik statiese inligting bevat is die teenoorgestelde waar met betrekking tot die sosiale media. Om die voordele te benut is dit baie belangrik om 'n aktiewe deelnemer te wees. Teenwoordigheid sonder deelname het geen waarde nie.